Diari Oficial de la Generalitat Valenciana


Sumari del DOGV 9197, del 19-10-2021 (2021/10738)

Extracte de la Resolució de 5 d'octubre de 2021, de la vicerrectora d'Estudis i Política Lingüística de la Universitat de València, per la qual es convoca la novena edició del premi d'iniciació a la investigació «José Maria Bernabé», en aplicació del conveni marc de col·laboració entre la Universitat de València i la Univeritat Jaume I, com a representants de l'Institut Interuniversitari de Desenvolupament Local i l'Ajuntament de Petrer.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9197

Data del DOGV
:   19-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10187


Data del document
:   05-10-2021

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 5 d'octubre de 2021, de la vicerrectora d'Estudis i Política Lingüística de la Universitat de València, per la qual es convoca la novena edició del premi d'iniciació a la investigació «José Maria Bernabé», en aplicació del conveni marc de col·laboració entre la Universitat de València i la Univeritat Jaume I, com a representants de l'Institut Interuniversitari de Desenvolupament Local i l'Ajuntament de Petrer. [2021/10602]  
   
  
BDNS (identif.): 589561.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
(http://www.pap.minhap.gob.es/bdnstrans):  
  
Primer. Beneficiaris  
Hi poden participar els estudiants o graduats de la Universitat de València o de la Universitat Jaume I de Castelló que hagen presentat el seu treball final de grau (TFG) o de màster (TFM) o una tesi doctoral (TD) durant els cursos 2019-2020 o 2020-2021.  
  
Segon. Objecte  
L'objecte d'aquest concurs és premiar el millor treball acadèmic (final de grau (TFG), de màster (TFM) o tesi doctoral (TD)), dels estudiants, graduats o doctorats durant els cursos 2019-2020 i 2020-2021 que es presenten com a candidats d'aquesta convocatòria.  
  
La finalitat d'aquest premi és fomentar la iniciació a la investigació reconeixent l'excel·lència entre els estudiants de les universitats que formen de l'Institut Interuniversitari de Desenvolupament Local, en l'àmbit de les ciències socials.  
  
Tercer. Bases reguladores  
https://links.uv.es/Pxf8ZEL  
  
Quarta. Quantia  
En l'expedient escaient consta la consignació pressupostària adequada i suficient per a atendre les obligacions de despesa que puguen derivar-se d'aquesta convovatoria.  
El premi es finança amb càrrec al capítol IV del pressupost de la Universitat de València per a 2021, orgànica 3578700894, per un import de 600 euros.  
S'estableixen dos premis: un al millor treball de final de grau (TFG) o treball de fi de màster (TFM) i un altre a la millor tesi doctoral (TD).  
  
  
Quint. Termini de presentació de sol·licituds  
Les sol·licituds es poden presentar en el termini de quinze dies des de l'endemà la publicació de l'extracte de la convocatòria en el Diari Oficial de la Generalitat Valenciana (DOGV).  
  
Sisé. Altres dades  
Junt amb la sol·licitud és necessari adjuntar una còpia escrita del treball final de grau, final de màster o tesi doctoral amb el vistiplau i firma del tutor en la portada, i /o còpia electrònica del treball en format adobe acrobat (PDF).  
  
València, 5 d'octubre de 2021. La rectora, p. d. (DOGV 18.01.2021), la vicerectora d'Estudis i Política Lingüística: Isabel Vázquez Navarro.